CELEX: 32020D2027
Language: hu
Date: 2020-12-07 00:00:00
Title: A Tanács (EU) 2020/2027 határozata (2020. december 7.) az EU–Közép-Amerika Társulási Tanácsban az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodás II. mellékletének 2. függelékét érintő módosításokkal, valamint a megállapodás II. mellékletének 15., 16., 19., 20. és 30. cikkére vonatkozó magyarázó megjegyzések bevezetésével kapcsolatban az Európai Unió által képviselendő álláspontról, valamint az (EU) 2016/1001 és az (EU) 2016/1336 határozat hatályon kívül helyezéséről

2020.12.11.   
               
               
                  HU
               
               
                  Az Európai Unió Hivatalos Lapja
               
               
                  L 419/18
               
            
         A TANÁCS (EU) 2020/2027 HATÁROZATA
         (2020. december 7.)
         az EU–Közép-Amerika Társulási Tanácsban az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodás II. mellékletének 2. függelékét érintő módosításokkal, valamint a megállapodás II. mellékletének 15., 16., 19., 20. és 30. cikkére vonatkozó magyarázó megjegyzések bevezetésével kapcsolatban az Európai Unió által képviselendő álláspontról, valamint az (EU) 2016/1001 és az (EU) 2016/1336 határozat hatályon kívül helyezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodást (a továbbiakban: a megállapodás) az Unió a 2012/734/EU tanácsi határozattal (1) összhangban aláírta. A megállapodás 353. cikkének (4) bekezdése alapján a megállapodás IV. részét 2013. augusztus 1. óta az Unió, valamint Nicaragua, Honduras és Panama között, 2013. október 1. óta az Unió, valamint Salvador és Costa Rica között, 2013. december 1. óta pedig az Unió és Guatemala között ideiglenesen alkalmazzák.
                  
               
                     (2)
                  
                  
                     A megállapodás „származó termékek” fogalmának meghatározásáról és az igazgatási együttműködés módszereiről szóló II. mellékletének 36. cikke értelmében a megállapodás 4 cikkével létrehozott Társulási Tanács a II. melléklet függelékeiben szereplő rendelkezések módosításáról dönthet. A megállapodás II. mellékletének 37. cikke értelmében a Társulási Tanács jóváhagyhatja a II. melléklet értelmezésére, alkalmazására és kezelésére vonatkozó magyarázó megjegyzéseket.
                  
               
                     (3)
                  
                  
                     A Társulási Tanács határozatot tervez elfogadni a II. melléklet 2007. évi Harmonizált Rendszeren (HR) alapuló 2. függelékének (A nem származó anyagokon az előállított termék származóvá minősítése érdekében végrehajtandó megmunkálások vagy feldolgozások listája) módosítása tárgyában, abból a célból, hogy a termékspecifikus származási szabályokat hozzáigazítsa a 2017-től alkalmazandó aktualizált HR-hez. Ez a hozzáigazítás a 2. függelék termékspecifikus szabályait érintő, a 2012. évi HR révén bevezetett változtatásokra és a 2017. évi HR-hez kapcsolódó, nem jelentős változtatásokra egyaránt kiterjed. Az egyértelműség kedvéért, figyelembe véve a 2. függelékben végrehajtandó módosítások számát, indokolt az említett függelék teljes egészét új szöveggel felváltani.
                  
               
                     (4)
                  
                  
                     A Társulási Tanács ezenkívül határozatot tervez elfogadni a megállapodás II. mellékletének 15., 16., 19., 20. és 30. cikkére vonatkozó magyarázó megjegyzések bevezetése tárgyában is, abból a célból, hogy biztosítsa az EUR.1 szállítási bizonyítványokkal, a számlanyilatkozatokkal, az elfogadott exportőrökkel, valamint a származási igazolások ellenőrzésével kapcsolatos származási szabályok alkalmazásának átláthatóságát és egységességét.
                  
               
                     (5)
                  
                  
                     A Társulási Tanács a két határozatot várhatóan 2021 vége előtt elfogadja.
                  
               
                     (6)
                  
                  
                     Helyénvaló meghatározni a Társulási Tanácsban az Unió által képviselendő álláspontot, mivel a Társulási Tanács két határozata joghatással fog bírni az Unióban.
                  
               
                     (7)
                  
                  
                     Ezenkívül helyénvaló hatályon kívül helyezni az (EU) 2016/1001 (2) és az (EU) 2016/1336 tanácsi határozatot (3), amelyek olyan jogi aktusokkal kapcsolatban határozzák meg az Unió által képviselendő álláspontot, amelyek elfogadását a Társulási Tanács már nem tervezi,
                  
               
                     (8)
                  
                  
                     Ezért a Társulási Tanácsban az Unió által képviselendő álláspontnak a Társulási Tanács két határozattervezetén kell alapulnia,
                  
               ELFOGADTA EZT A HATÁROZATOT:
         
            1. cikk
            A Társulási Tanácsban a megállapodás II. mellékletének 2. függelékét érintő módosításokkal, valamint a megállapodás II. mellékletének 15., 16., 19., 20. és 30. cikkére vonatkozó magyarázó megjegyzések bevezetésével kapcsolatban az Unió által képviselendő álláspont a Társulási Tanács két határozattervezetén (4) alapul.
         
         
            2. cikk
            Az (EU) 2016/1001 és az (EU) 2016/1336 határozat hatályát veszti.
         
         
            3. cikk
            Elfogadásukat követően a Társulási Tanács 1. cikkben említett két határozatát az Európai Unió Hivatalos Lapjában ki kell hirdetni.
         
         
            4. cikk
            Ez a határozat az elfogadásának napján lép hatályba.
            Ez a határozat 2021. december 31-én hatályát veszti.
         
         
            Kelt Brüsszelben, 2020. december 7-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  A Tanács 2012/734/EU határozata (2012. június 25.) az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodásnak az Európai Unió nevében történő aláírásáról és a kereskedelemről szóló IV. részének ideiglenes alkalmazásáról (HL L 346., 2012.12.15., 1. o.).
         
            (2)  A Tanács (EU) 2016/1001 határozata (2016. június 20.) az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodás II. mellékletének 15. cikkére vonatkozó magyarázó megjegyzések tekintetében az Európai Unió nevében az EU–Közép-Amerika Társulási Tanácsban képviselendő álláspontról (HL L 164., 2016.6.22., 15. o.).
         
            (3)  A Tanács (EU) 2016/1336 határozata (2016. július 18.) az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodás II. melléklete 2. függelékének felváltása tekintetében az EU–Közép-Amerika Társulási Tanácsban az Európai Unió által képviselendő álláspontról (HL L 212., 2016.8.5., 8. o.).
         
            (4)  Lásd az ST 10697/20 és az ST 10699/20 dokumentumot a http://register.consilium.europa.eu oldalon.